text: [{"text_idx": "#000004", "text": "Gaafataa: Doktor Nagaya siin jechuu barbaada. Akkasumas namoonni asitti walitti qabamtan naganyi isin haa gahu? Maqaan kiyya Amiin Je\u2019ama. Biyya Kaameeroon, tan Afriikaa keessatti argamturraa dhufe. Doktor baruumsa halkan arraa Saayinsii fi Qur\u2019aanaan wal qabsiistee nuu kenniteef si dinqisiifachuu barbaada."}, {"text_idx": "#000007", "text": "Dr Zaakir: Maqaan eenyu jette?"}, {"text_idx": "#000008", "text": "Dr zaakir: Muslima moo Muslimaa miti."}, {"text_idx": "#000009", "text": "Gaafataa: Muslimaa miti. Garuu amma gara islaamummaatti dhihaataa jira. Kanaafuu qabxiilee wahii khan akka ifa naaf gootu barbaadutti jira."}, {"text_idx": "#000012", "text": "Gaafataa: Doktor qabxii islaamummaa fi Kiristaanummaa jiddutti wal falmisiisaa tahe tokko akka ifa naaf gootu barbaada. Gaafii kiyya akka armaan gadii kanatti sii dhiheessa. Wantoota ajaa\u2019ibaa fi Mu\u2019jizaa khan Nabi Muhammad wayta lubbuun dachii tanarra jiru dalage, khan namni aadiin dalagurraa adda tahe akka naaf himtu barbaada. Fakkeenyaaf Kiristaanummaa keessatti akka nuti amannutti, Iyyasuus nama du\u2019e du\u2019aa kaaseera. Akkasumas bahara irra miilaan deemeera. Kanaafuu inni nama aadii osoo hin taane, nama namaa oliiti. Waan kana sirritti beekna. Nabi Muhammad ergamaa Rabbi irraa ergameedha. Kanaafuu Doktor raajiiwwan ykn mu\u2019jizaa ajaa\u2019ibaa inni dalage, khan anii fi ati arra dalaguu hin dandeenye akka naaf himtu barbaada. Gaafiin kiyya isa kana."}, {"text_idx": "#000015", "text": "Haaluma wal fakkaatuun Mu\u2019jizaaleen Nabi Muhammad (SAW) dalagan gariinis akkasuma. Fakkeenyaaf Ji\u2019a bakka lamatti adda baasaniiru. Waan kana of duuba deebinee mirkaneessuu hin dandeenyu. Yeroon of duuba deebi\u2019uu hin dandayu. Warri Saayisii addeessarra waan sarara fakkaatu wahiitu jira Je\u2019an. Tarii sun bakka addeessi bakka lamatti itti cite tahuu dandaya. An sirritti hin beeku."}, {"text_idx": "#000016", "text": "Mu\u2019jizaan guddaan Nabi Muhammad (SAW) Qur\u2019aana. Qur\u2019aanni Mu\u2019jizaa Mu\u2019jizaa oliiti. Waan Rabbirraa buufameedha. Wahyii Rabbi biraa Nabi Muhammad (SAW) irratti buufameedha. Nabi Muhammadis (SAW) waan dhagahan qomatti qabachuudhaan irra deebi\u2019anii himan. Kun mu\u2019jizaadha. Mu\u2019jizaan kun arras mirkaneeffamuu ni dandaya. Arra mata duree Qur\u2019aanaa fi saayinsiin hammayyaa wal simu moo wal dhabu Je\u2019urratti haasawutti jira. Kanarratti hundaa\u2019uun nabi Muhammad (SAW) nabiyyii sirrii tahuu isaanii mirkaneessuu dandeenya. Nabi Muhammad (SAW) irratti qur\u2019aanatu buufame. Isaan ammoo irra deebi\u2019anii dubbatan. Ammatti mirkaneeffamuu dandayuun isaa ammoo mu\u2019jizaa tahuu isaa nuu mirkaneessa. Kanaafuu Qur\u2019aanni Mu\u2019jizaa an beeku keesaa khan yeroo irratti hin murtooyneedha."}, {"text_idx": "#000020", "text": "Yeroo sanitti garuu\u201d\u00a6. Hurrimat aleeykumul meeytatu, waddamu, walahmul kinziir\u201d\u00a6 Je\u2019amee itti himame. Kalaas! Akkaataan qur\u2019aanni itti dubbate isaan hawate. Ummanni Arabaatis itti amane. Arri garuu yeroo ogbarruu fi walalootii miti. Kanaafuu qur\u2019aanni yeroo ogbarruu fi walalootti mu\u2019jizaa tahuusaa of mirkaneessee jira. Arras bara Saayinsii fi teknolojii kanatti of mirkaneessaa jira. Boru ammoo tarii teeknolijiin khan biraa tahuu dandaya. Boru teknolojiin haarofni fedhe haa dhufu, yeroo sanittis qur\u2019aanni mu\u2019jizaa tahee itti fufuun isaa hin oolamu. Sababa kanaaf wayta haasawa kiyya jalqabu, \u2018Kitaabni tokko kitaaba Rabbii tahuu isaatiif ragaan qormaata yeroo dabruudha\u2019 Je\u2019e. Qur\u2019aanni qormaata san bira dabree jira. Qormaata kana macaafaaf yoo dhiheessite, macaafa saayinsiidhaan yoo madaalte, macaafni ni kufa. Wantoota macaafa keessatti ibsaman khan saayinsiidhaan walitti bu\u2019an qofarratti haasawa bal\u2019aa godhuu nin dandaya. Waliigallee? Haasawa dheeraa tahe, qabxiilee saayinsiin walitti bu\u2019an khan macaafa keessa jiran qofarraa haasawuu nin dandaya. kanaafuu macaafa waan kana fayyadamtee yoo qormaatte, macaafni ni kufa. Kitaabban qur\u2019aanaan ala jiran hunda karaa kanaan yoo qormaatte, kitaabban hunduu ni kufu. Qur\u2019aana qofatu qormaata san dabra. Kanaafuu mu\u2019jizaan hanga arraatis jiru, khan nabi Muhammadiif (SAW) kenname qur\u2019aana."}, {"text_idx": "#000021", "text": "Ati nabi Muhammaditti (SAW) amantaa?"}, {"text_idx": "#000023", "text": "Gaafataa: Nabi Muhammad ergamaa Rabbiiti"}, {"text_idx": "#000024", "text": "Dr Zaakir: Iyyasuus gooftaadha jettee amantaa?"}, {"text_idx": "#000026", "text": "Dr Zaakir: Himni shakkisiisaa hin tahin, guutuu macaafa qulqulluu keessaa, bakki Iyyasuus kiristoos arraba isaatiin \u2018Ani gooftaadha\u2019 ykn ammoo \u2018Ana Na gabbaraa\u2019 Je\u2019ee itti dubbate hin jiru. Macaafa keessaa hima shakkisiisaa hin tahin, hima mamsiisaa hin tahin, bakka barbaaddeerraa, bakka Iyyasuus Kiristoos (AS) arraba isaatiin \u2018Ani Gooftaadha\u2019 ykn \u2018Ana Na gabbaraa\u2019 Je\u2019e yoo natti mul\u2019ifte an arraan tana kiristaanummaa fudhatuudhaaf qophiidha. An muslimoota biro irraa bakka bu\u2019ee haasawaa hin jiru. An matuma kiyya rakkoo tana keessa kaayutti jira. Macaafa keessaa jecha mamsiisaa hin tahin, hima shakkisiisaa hin tahin, bakka Iyyasuus Kiristoos (AS) arraba isaatiin \u2018Ani Rabbi\u2019 ykn \u2018Ana na gabbaraa\u2019 Je\u2019e yoo natti mul\u2019iste an kiristanummaa fudhatuudhaaf qophiidha."}, {"text_idx": "#000027", "text": "Gaafataa: Doktor qabxii takkarratti akka yaada kennu naa hayyami. Yoon dogoggoruu baadheef maqaan \u2018God\u2019 Je\u2019u afaan Arabaatiin \u2018Allaah\u2019 khan Je\u2019uun bakka bu\u2019a. kanaafuu isa Afaan Arabaatiin Allaah Je\u2019uuf afaan Ingiliffaatiin ammoo God Je\u2019aa fayyadamna. Maqaan kunniin lamaan Rabbii nuti hundi gabbarru, isa tokkicha jennee amannu san bakka bu\u2019aa? Rabbii tokkicha maqaa garagaraa lamaan gabbaraa jirraa?"}, {"text_idx": "#000034", "text": "Dr zaakir: Wanti an siin Je\u2019aa jirus kanumaa bar. Waan bataskaanni isiniin jette hordoftan. Bataskaanni karaa irraa isin maqsaa jirti."}, {"text_idx": "#000036", "text": "Dr Zaakir: Kanaafuu ati dhaqii Abbaa kiristinnaa kee ykn Qeesii keetiin, Namichi Doktor Zaakir Je\u2019amu khan duubaayitti arge tokko, macaafa keessatti bakka tokkottillee Iyyasuus gooftaaadha ofiin hin jenne Je\u2019ee haasawa Je\u2019ii itti himi. Bakka takkattillee Iyyasuus Arraba isaatiin An gooftaa keessani hin jenne. Dubbiin warri bataskaanaa isinii himu hundi hiikkaa dogoggoraati. Kanaafuu obboleessa, wayta gara manaa deebitu hojii manaa kee dalagi. Kaaseeta kiyya khan walfakkeenya islaamummaa fi Kiristaanummaa Je\u2019us ilaali. In shaa Allaah dhugaa isaa ni hubatta. Rabbi tokkicha tahuu isaa ni amanta. Nabi Muhammad (SAW) ergamaa Rabbii tahuu isaanii ni amanta. Akkasumas Iyyasuusillee (AS) ergamaa Rabbii tahuu isaa ni amanta. Deebisaa sii kenne Je\u2019ee abdadha."}, {"text_idx": "#000039", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000041", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]